# Euphranór

### A Wikipédiából, a szabad lexikonból.

Euphranór Apollón-szobrának másolata a Musée de l'Agora-ban

Euphranór (Kr. e. 395 - Kr. e. 325 körül) görög festő és szobrász.Athénben élt és működött, az ókori görög művészet egyik legsokoldalúbb egyénisége volt. A szobrászat minden ágát (bronz- és márványsobrászat, domborműszobrászat) művelte, s emellett nemcsak mint festő tevékenykedett, hanem mint művészeti író is: a részarányokról és a színekről írt -mára sajnos elveszett- munkákat. Az antik hagyomány fáradhatatlan és különlegesen tanulékony művésznek mutatja be, aki minden műfajban egyaránt kiemelkedőt tudott alkotni. Alakjain az emberi test arányainak új törvényét dolgozta ki: nyúlánk testű és ehhez képest túl nagy végtagokkal és fejjel ábrázolt típusai már a következő, hellenisztikus kor emberábrázolásainak előfutárai. Mint festő kora legkiválóbbika volt. Leghíresebb képei: „A mantineai csata", „A tizenkét isten", „Thészeusz", stb. Főbb bronzszobrai: „Jó szerencse", Imádkozó nő", stb. Athéni Apollón-szobrát az ásatások feltárták: a hosszú ruhában ábrázolt, kitharán játdzó istenalak az egyetlen, eredetiben ismert műve. „Jó szerencse" című szobrát pénzérmék és gemmák ábrázolásainak alapján ismerjük. Egyéb műveinek azonosítása kétséges.

## [szerkesztés] Források

Művészeti lexikon (Akadémiai kiadó, Budapest, 1965)

A lap eredeti címe "http://hu.wikipedia.org../../../e/u/p/Euphran%C3%B3r.html"

Kategória: Ókori görög képzőművészek

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Nederlands